Հեյլի Կալիլ

**Հեյլի Բիա Կալիլ** (,), ամերիկացի մոդել և սոցիալական մեդիայում հայտնի անձ։ 2018 թվականին ներկայացվել է որպես «Sports Illustrated Swimsuit Issue»-ի մասնակից: Որպես մրցույթի երկու հաղթողներից մեկը՝ Կամիլ Կոստեկի հետ պաշտոնապես հայտնվել է 2019 թվականի հրատարակության մեջ։

Նախքան մոդելային կարիերան սկսելը՝ մասնակցել է գեղեցկության մրցույթների։ Պատանի տարիքում նա թագադրվել է «Պատանի Միսս Մինեսոտա ԱՄՆ 2010» և ավելի ուշ մասնակցել «Պատանի Միսս ԱՄՆ 2010» մրցույթին: Այնուհետև թագադրվել է որպես «Միսս Մինեսոտա ԱՄՆ 2014» և զբաղեցրել հորիզոնական «Միսս ԱՄՆ 2014»-ի լավագույն քսանյակում:

2015 թվականին Հեյլին ամուսնացել է Ֆուտբոլի ազգային լիգայի նախկին խաղացող Մեթ Կալիլի հետ, սակայն նրանք ամուսնալուծության հայց են ներկայացրել 2022 թվականին:

## Վաղ կյանք և կրթություն
Հեյլի Օ'Բրայենը ծնվել է Էքսելսիորում, Մինեսոտա: Երեք երեխաներից միջնեկն է, ունի մեծ քույր և փոքր եղբայր։ Սովորել է Մինեսոտա նահանգի Սենթ Քլաուդ պետական համալսարանում, որտեղ ստացել է բակալավրի կոչում բժշկական կենսաբանության և հոգեբանության ոլորտում, հիմնական առարկաներին կից խորությամբ ուսումնասիրել քիմիա::

## Կարիերա
### Գեղեցկության մրցույթներ
Կարիերան սկսել է 16 տարեկանում՝ մասնակցելով «Պատանի Միսս Մինեսոտա 2009» մրցույթին, որտեղ զբաղեցրել է երրորդ հորիզոնականը՝ վերջնական հաղթող Վանեսա Ջոնսթոնից հետո: Հաջորդ տարի նա վերադարձել է մրցույթ և թագադրվել որպես «Պատանի Միսս Մինեսոտա ԱՄՆ 2010»։ Այդ կոչումը ստանալուց հետո իրավունք է ստացել ներկայացնելու Մինեսոտան «Պատանի Միսս ԱՄՆ 2010» մրցույթում, որն անցկացվել է Բահամյան կղզիների Atlantis Paradise Island-ում։ Նա չի մասնակցել մրցույթին, իսկ վերջնական հաղթողը դարձել է մերիլենդցի Քամի Քրոուֆորդը։

2013 թվականին սովորելով քոլեջում մասնակցել է Բերնսվիլում կայացած «Միսս Մինեսոտա ԱՄՆ 2014»-ին, որտեղ նա հաղթել է և իրավունք է ստացել ներկայացնել Մինեսոտան Լուիզիանայի Բաթոն Ռուժում կայացած «Միսս ԱՄՆ 2014»-ում։ «Միսս ԱՄՆ»-ում Կալիլը եղել է լավագույն քսան մասնակիցներից, իսկ հետո թագը զիջել է Նևադան ներկայացնող Նիա Սանչեսին։ Ավարտելով իր կարիերան որպես Միսս Մինեսոտա ԱՄՆ՝ Կալիլը թագադրել է Ջեսիկա Շեուին որպես իր իրավահաջորդ և հեռացել մրցույթից։

«Միսս ԱՄՆ 2021» մրցույթում հանդես է եկել որպես ժյուրիի անդամ։

### Որպես մոդել
2017 թվականին Կալիլը մասնակցել է «*Sports Illustrated* Swim Search»-ում: Իր սկզբնական դիրքից հասել է մինչև լավագույն 35-ի մեջ, իսկ ավելի ուշ դարձել է մրցույթի լավագույն տասնհինգ մասնակիցներից մեկը: Որպես լավագույն տասնհինգի անդամ՝ Մայամիում կայացած դեբյուտային *Sports Illustrated* Swimsuit Swim-ում հանդես է եկել որպես մոդել։ Հետո հասել է մինչև լավագույն վեցյակ և որպես մասնակից նկարահանվել է 2018 թվականի համարում։

2018 թվականի մարտին հայտարարվել է, որ Կալիլը ընտրվել է որպես մրցույթի երկու հաղթողներից մեկը՝ Կամիլա Կոստեկի հետ միասին։ Որպես սկսնակ մոդել հայտնվել է «Sports Illustrated Swimsuit Issue»-ի 2019 թվականի թողարկման մեջ,  ինչպես նաև հայտնվել է 2020 և 2021 թվականների թողարկումներում։

2018 թվականին  պայմանագիր է կնքել Նյու Յորքի «Wilhelmina Models»-ի հետ, սակայն 2023 թվականի մարտին հայտարարել է, որ այլևս չի աշխատի մոդելային գործակալությունների հետ՝ վկայակոչելով բացասական փորձը։

### Մեթ գալա և 2024 թվականի ագելափակում
2024 թվականի մայիսին Կալիլը (որը սոցցանցերում հայտնի է որպես @haleyybaylee) ուշադրություն է գրավել TikTok-ում հրապարակած տեսահոլովակի համար, որը տեղադրվել է 2024 թվականի Met Gala-ի օրը, որտեղ նա կրկնել է «Մարի Անտուանետ» (2006) ֆիլմի խոսքերը, Մեթ Գալայի ժամանակ նա հագել է «ծաղկային գլխազարդ՝ տիկնիկի նման շպարով» և ասել է «Եթե նրանք չունեն հաց, թող թխվածք ուտեն»։ Տեսանյութը բնութագրվել է որպես «խուլ» և «դիստոպիկ»՝ վերջին շրջանում Գազայի և Իսրայելի միջև բողոքի ցույցերի և համալսարաններում ձերբակալություններ հետ կապված հակամարտության հետ։ Ավելի ուշ նա ներողություն է խնդրել ինը րոպե տևողությամբ տեսանյութում` նշելով, որ իր մտադրությունների մեջ երբեք չի եղել որևէ մեկին վիրավորելը։ Այնուամենայնիվ նրա տեսահոլովակը ծառայել է որպես «Blockout 2024»-ի կատալիզատոր՝ հայտնի մարդկանց սոցիալական մեդիայի հաշիվները արգելափակելու արշավի մի մաս, որը հիմնվում է հակամարտության վերաբերյալ նրանց տեսակետների վրա։

## Անձնական կյանք
2015 թվականի հուլիսի 8-ին Կալիլն ամուսնացել էամերիկացի ֆուտբոլիստ Մեթ Կալիլի հետ՝ Հավայան կղզիների Կաուայ քաղաքում տեղի ունեցած արարողության ժամանակ։ Հաջորդ տարի՝ հուլիսի 8-ին, նրանք ընտանիքի և ընկերների հետ պաշտոնական արարողությամբ նշել են ամուսնության մեկ տարին։ Նա ամուսնալուծության հայց է ներկայացրել 2022 թվականի մայիսի 4-ին։

2022 թվականին Կալիլի մոտ ախտորոշվել է էնդոմետրիոզ, միզուկաբորբ և ձվարանների կիստաներ, ինչից հետո նա դիմել է վիրահատության՝ էնդոմետրիոզից հյուսվածքը հեռացնելու և միզածորանի սպիական հյուսվածքը հեռացնելու համար։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի կանայք
Կատեգորիա:Ամերիկացի մոդելներ
Կատեգորիա:Ամերիկացի տիկտոկերներ